पाएं अपने शहर की ताज़ा ख़बरें और फ्री ई-पेपरडाउनलोड करें
बिना अनुमति के फर्जी फूड लाइसेंस जारी करने मामले में चिकित्सा विभाग के खाद्य सुरक्षा अधिकारी को एपीओ कर दिया गया। इस मामले में खाद्य सुरक्षा अधिकारी की भूमिका संदेह के घेरे में होने के चलते उन्हें कारण बताओ नोटिस जारी कर स्पष्टीकरण मांगा गया था। लेकिन दो बार नोटिस दिए जाने के बावजूद उन्होंने उसका जवाब नहीं दिया। जिसके बाद सीएमएचओ ने इस मामले में कड़ा रुख अपनाते हुए खाद्य सुरक्षा अधिकारी को एपीओ कर दिया।
मामले के अनुसार 31 मार्च को मुख्य चिकित्सा एवं स्वास्थ्य अधिकारी ने फर्जी फूड लाइसेंस जारी करने व लाइसेंस के नाम पर 700-700 रुपए लेने के मामले को लेकर मंडावा मोड़ स्थित एक टावर पर छापा मार दो युवकों को पकड़ा था। उसके बाद कोतवाली थाने में मामला दर्ज कराया गया।
इस मामले में खाद्य सुरक्षा अधिकारी महेश कुमार की भूमिका संदेहास्पद थी। जिसके बाद सीएमएचओ डॉ. छोटे लाल गुर्जर ने 7 अप्रैल को खाद्य सुरक्षा अधिकारी को कारण बताओ नोटिस जारी किया। जवाब नहीं देने पर दो बार 19 अप्रैल व 22 अप्रैल को दुबारा नोटिस दिया गया। लेकिन खाद्य सुरक्षा अधिकारी ने उसका भी जवाब नहीं दिया। सीएमएचओ ने बुधवार को उसे एपीओ कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn